Komission asetus (EY) N:o 1989/2003, annettu 6 päivänä marraskuuta 2003, oliiviöljyn ja uutetun oliiviöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta



Virallinen lehti nro L 295 , 13/11/2003 s. 0057 - 0077



Komission asetus (EY) N:o 1989/2003, annettu 6 päivänä marraskuuta 2003, oliiviöljyn ja uutetun oliiviöljyn ominaisuuksista sekä niiden määritysmenetelmistä annetun asetuksen (ETY) N:o 2568/91 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 1513/2001(2), ja erityisesti sen 35 a artiklan, sekä katsoo seuraavaa: (1) Komission asetuksessa (EY) N:o 2568/91(3), sellaisena kuin se on viimeksi muutettuna asetuksella (EY) N:o 796/2002(4), määritellään oliiviöljyn ja oliivin puristemassaöljyn fysikaaliset, kemialliset ja aistinvaraiset ominaisuudet sekä kyseisten ominaisuuksien arviointimenetelmät. Kyseisten öljyjen ominaisuudet on mukautettava seuraavien huomioon ottamiseksi: oliiviöljyn ja oliivin puristemassaöljyn uudet, 1 päivästä marraskuuta 2003 asetuksen N:o 136/66/ETY liitteen muutoksen vuoksi sovellettavat nimitykset ja määritelmät, yleisen kauppalaadun neitsytoliiviöljyn luokan sisällyttäminen lamppuöljyn luokkaan ja vapaiden happojen pitoisuuden pienentäminen kaikissa luokissa. (2) Eräät asetukseen (ETY) N:o 2568/91 sisältyvät oliiviöljyjen ja oliivin puristemassaöljyjen ominaisuuksia koskevat raja-arvot on syytä tarkistaa yhdenmukaisuuden varmistamiseksi kansainvälisen oliiviöljyneuvoston ja Codex alimentariuksen sääntöjen kanssa. (3) Kyseisistä oliiviöljyistä otettavien näytteiden luokittelua varten tarvittavien määritysten vähentämiseksi valvontalaboratorioiden olisi tehtävä öljyjen laatua ja puhtautta koskevat määritykset vahvistettavassa päätöksentekokaaviossa esitetyssä järjestyksessä sen varmistamiseksi, että näyte on yhdenmukainen ilmoitetun luokan kanssa. Tässä yhteydessä olisi poistettava asetuksen (ETY) N:o 2568/91 liitteissä VIII ja XIII säädetyt määritysmenetelmät, jotka on korvattu luotettavammilla, kyseiseen asetukseen jo sisältyvillä menetelmillä. (4) Asetuksen (ETY) N:o 2568/91 liitteen I a mukainen näytteenotto pienpakkauksissa olevien oliiviöljyjen ja oliivin puristemassaöljyjen eristä aiheuttaa valvontalaboratorioille käytännön vaikeuksia. Näiden ongelmien ratkaisemiseksi ja näytteiden lukumäärän pienentämiseksi mahdollisimman vähäiseksi perusnäytteen sisältöä olisi muutettava. (5) Tässä asetuksessa säädettyjä muutoksia olisi sovellettava vasta 1 päivästä marraskuuta 2003, jotta aikaa jäisi uusiin vaatimuksiin sopeutumiselle ja niiden soveltamisen vaatimien välineiden käyttöönotolle ja jottei kaupankäynnille aiheutettaisi häiriöitä. Samoista syistä olisi säädettävä, että ennen kyseistä päivämäärää pakattuja oliiviöljyjä ja oliivin puristemassaöljyjä voidaan pitää kaupan kunnes varastot loppuvat. (6) Tässä asetuksessa säädetyt toimenpiteet ovat rasvojen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 2568/91 seuraavasti: 1) Korvataan 1 artikla seuraavasti: " 1 artikla 1. Öljyjä, joiden ominaisuudet ovat tämän asetuksen liitteessä I olevassa 1 ja 2 kohdassa määritettyjen ominaisuuksien mukaiset, pidetään asetuksen N:o 136/66/ETY liitteessä olevan 1 kohdan a ja b alakohdassa tarkoitettuina neitsytoliiviöljyinä. 2. Öljyä, jonka ominaisuudet ovat tämän asetuksen liitteessä I olevassa 3 kohdassa määritettyjen ominaisuuksien mukaiset, pidetään asetuksen N:o 136/66/ETY liitteessä olevassa 1 c kohdassa tarkoitettuna oliivilamppuöljynä. 3. Öljyä, jonka ominaisuudet ovat tämän asetuksen liitteessä I olevassa 4 kohdassa määritettyjen ominaisuuksien mukaiset, pidetään asetuksen N:o 136/66/ETY liitteessä olevassa 2 kohdassa tarkoitettuna jalostettuna oliiviöljynä. 4. Öljyä, jonka ominaisuudet ovat tämän asetuksen liitteessä I olevassa 5 kohdassa määritettyjen ominaisuuksien mukaiset, pidetään asetuksen N:o 136/66/ETY liitteessä olevassa 3 kohdassa tarkoitettuna jalostetusta oliiviöljystä ja neitsytoliiviöljystä valmistettuna oliiviöljynä. 5. Öljyä, jonka ominaisuudet ovat tämän asetuksen liitteessä I olevassa 6 kohdassa määritettyjen ominaisuuksien mukaiset, pidetään asetuksen N:o 136/66/ETY liitteessä olevassa 4 kohdassa tarkoitettuna raakana oliivin puristemassaöljynä. 6. Öljyä, jonka ominaisuudet ovat tämän asetuksen liitteessä I olevassa 7 kohdassa määritettyjen ominaisuuksien mukaiset, pidetään asetuksen N:o 136/66/ETY liitteessä olevassa 5 kohdassa tarkoitettuna jalostettuna oliivin puristemassaöljynä. 7. Öljyä, jonka ominaisuudet ovat tämän asetuksen liitteessä I olevassa 8 kohdassa määritettyjen ominaisuuksien mukaiset, pidetään asetuksen N:o 136/66/ETY liitteessä olevassa 6 kohdassa tarkoitettuna oliivin puristemassaöljynä.". 2) Poistetaan 2 artiklan 1 kohdan seitsemäs ja kahdestoista luetelmakohta. 3) Korvataan 2 artiklan 4 kohdan ensimmäinen alakohta seuraavasti:"Edellä 3 kohdassa tarkoitettua todentamista varten liitteissä II, III, IX, X ja XII tarkoitetut määritykset ja tapauksen mukaan kansallisessa lainsäädännössä säädetyt vastamääritykset on tehtävä ennen vähimmäissäilymisajan päättymistä. Jos näyte otetaan yli neljä kuukautta ennen vähimmäissäilyvyysajan päättymistä, kyseiset määritykset on tehtävä neljän kuukauden kuluessa näytteenotosta. Mainitussa asetuksessa säädettyihin muihin määrityksiin ei sovelleta määräaikoja.". 4) Lisätään 2 a artikla seuraavasti: " 2 a artikla Kansalliset viranomaiset tai näiden edustajat voivat todentaa oliiviöljyn tai oliivin puristemassaöljyn yhdenmukaisuuden ilmoitetun luokan kanssa joko: a) tekemällä liitteessä I säädetyt määritykset missä tahansa järjestyksessä; b) tai seuraamalla päätöksentekokaaviota koskevassa liitteessä I b säädettyä järjestystä kunnes päästään johonkin kyseisessä kaaviossa mainittuun päätökseen.". 5) Korvataan 7 artikla seuraavasti: " 7 artikla Haitallisten aineiden osalta sovelletaan niiden esiintymistä koskevia yhteisön säännöksiä. Halogeeniliuottimien pitoisuuden osalta raja-arvot ovat kaikkien oliiviöljyluokkien osalta seuraavat: - Kunkin havaitun halogeeniliuottimen enimmäispitoisuus 0,1 mg/kg - Havaittujen halogeeniliuottimien summan enimmäispitoisuus 0,2 mg/kg". 6) Muutetaan liitteet tämän asetuksen liitteen mukaisesti. 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä. Tätä asetusta sovelletaan 1 päivästä marraskuuta 2003. Kuitenkin ennen 1 päivää marraskuuta 2003 yhteisössä lainmukaisesti valmistettuja ja merkittyjä tai yhteisöön lainmukaisesti tuotuja, vapaaseen liikkeeseen laskettuja tuotteita voidaan pitää kaupan varastojen loppumiseen asti. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä marraskuuta 2003. Komission puolesta Franz Fischler Komission jäsen (1) EYVL 172, 30.9.1966, s. 3025/1966. (2) EYVL L 201, 26.7.2001, s. 4. (3) EYVL L 248, 5.9.1991, s. 1. (4) EYVL L 128, 15.5.2002, s. 8. LIITE Muutetaan asetuksen (ETY) N:o 2568/91 liitteet seuraavasti: 1) Muutetaan yhteenveto seuraavasti: a) Lisätään liitettä I a koskevan rivin jälkeen rivi seuraavasti: "Liite I b: Päätöksentekokaavio"; b) Poistetaan liitteitä VIII ja XIII koskevat rivit. 2) Korvataan liite I seuraavasti: "LIITE I OLIIVIÖLJYJEN OMINAISUUDET >TAULUKON PAIKKA> >TAULUKON PAIKKA> Huom. a) Määritystulokset on ilmaistava yhtä monen desimaalin tarkkuudella kuin kunkin ominaisuuden osalta esitetään. Viimeinen ilmaistava luku on pyöristettävä yhdellä yksiköllä ylöspäin, jos sitä seuraava luku on suurempi kuin 4. b) Jos yksikin ominaisuus poikkeaa annetuista arvoista, öljyn luokka muutetaan tai ilmoitetaan, ettei se täytä vaatimuksia puhtauden osalta. c) Öljyn laatuun viittaavat tähdellä (*) merkityt ominaisuudet tarkoittavat, että - lamppuoliiviöljyn osalta sitä koskevia rajoja (lukuun ottamatta K232:ta) ei tarvitse noudattaa samanaikaisesti, - jos jotain rajaa ei noudateta muiden neitsytoliiviöljyjen osalta, luokkaa muutetaan, mutta se säilyy edelleen luokiteltuna johonkin neitsytoliiviöljyluokkaan d) Kaksi tähteä (**) ominaisuuden kohdalla tarkoittaa, että oliivin puristemassaöljyjen osalta siihen liittyviä rajoja ei ole välttämätöntä noudattaa samanaikaisesti." 3) Korvataan liite I a seuraavasti: "LIITE I a Näytteenotto oliiviöljyistä tai oliivin puristemassaöljyistä, jotka toimitetaan vetoisuudeltaan enintään 100 litraa olevissa tuotetta lähinnä olevissa pakkauksissa Tätä näytteenottomenetelmää sovelletaan enintään 125000 litran suuruisiin oliiviöljyn tai oliivin puristemassaöljyn toimituksiin, joissa tuotetta lähinnä olevan pakkauksen vetoisuus on enintään 100 litraa. Yli 125000 litraa sisältävä toimitus on jaettava enintään 125000 litran eriin. Alle 125000 litran toimitus muodostaa yhden erän. Menetelmää sovelletaan kaikkiin eriin. Perusnäytteiden vähimmäislukumäärä määräytyy erän koon mukaan 1 kohdassa olevan taulukon mukaisesti. Perusnäytteiden lukumäärä riippuu tuotetta lähinnä olevien pakkausten vetoisuudesta 2.1 kohdassa säädetyn taulukon mukaisesti. Toimituksella, perusnäytteellä ja laboratorionäytteellä tarkoitetaan standardissa EN ISO 5555 tarkoitettuja määritelmiä. Ilmaisulla "erä" tarkoitetaan kaikkia myyntiyksiköitä, jotka on tuotettu, valmistettu ja pakattu sellaisissa olosuhteissa, että kunkin tällaisen myyntiyksikön sisältämää öljyä pidetään yhdenmukaisena kaikkien analyyttisten ominaisuuksien osalta. 1. PERUSNÄYTTEIDEN LUKUMÄÄRÄ Perusnäytteiden vähimmäislukumäärä määräytyy erän koon mukaan seuraavan taulukon mukaisesti: >TAULUKON PAIKKA> Samaan perusnäytteeseen kuuluviksi tuotetta lähinnä oleviksi pakkauksiksi on valittava erässä vierekkäin olevat pakkaukset. Epäselvissä tapauksissa jäsenvaltioiden on lisättävä perusnäytteiden lukumäärää. 2. PERUSNÄYTTEEN SISÄLTÖ 2.1 Perusnäyte muodostuu seuraavasti: >TAULUKON PAIKKA> 2.2 Perusnäytteet on säilytettävä tuotetta lähinnä olevissa pakkauksissa kunnes määritykset tehdään. Tämän jälkeen perusnäytteiden öljy jaetaan tarvittaessa kolmeksi laboratorionäytteeksi, jotta voidaan tehdä: a) liitteissä II, III, IX ja X tarkoitetut määritykset; b) liitteessä XII tarkoitettu määritys; c) muut määritykset. 2.3 Perusnäytteen muodostavien pakkausten öljy on jaettava kansallisessa lainsäädännössä säädettyjä valvontamenettelyjä noudattaen. 3. MÄÄRITYKSET JA TULOKSET a) Kukin 1 kohdassa tarkoitettu perusnäyte jaetaan standardissa EN ISO 5555 olevan 2.5 kohdan mukaisesti laboratorionäytteiksi seuraavien määritysten tekemiseksi: - asetuksen 2 artiklan 1 kohdan ensimmäisessä luetelmakohdassa tarkoitettu vapaiden rasvahappojen määrittäminen, - asetuksen 2 artiklan 1 kohdan toisessa luetelmakohdassa tarkoitettu peroksidiluvun määrittäminen, - asetuksen 2 artiklan 1 kohdan kahdeksannessa luetelmakohdassa tarkoitettu spektrofotometrinen määritys, - asetuksen 2 artiklan 1 kohdan yhdeksännessä luetelmakohdassa tarkoitettu rasvahappokoostumuksen määrittäminen. b) Jos jollekin samasta erästä otetulle perusnäytteelle tehdyn a alakohdassa tarkoitetun määrityksen tulokset eivät kokonaisuudessaan vastaa ilmoitetun öljyluokan ominaisuuksia, koko kyseinen erä on todettava vaatimusten vastaiseksi. Jos kullekin samasta erästä otetulle perusnäytteelle tehtyjen a alakohdassa tarkoitettujen määritysten tulokset eivät ole yhdenmukaiset - kyseisten menetelmien toistettavuusominaisuudet huomioon ottaen - koko erä on todettava epäyhdenmukaiseksi ja jokaiselle perusnäytteelle on tehtävä muut vaadittavat määritykset. Päinvastaisessa tapauksessa muut vaaditut määritykset tehdään vain yhdelle kyseisestä erästä otetulle perusnäytteelle. c) Jos jokin b alakohdan toisen alakohdan mukaisten määritysten tulos ei vastaa ilmoitetun öljyluokan ominaisuuksia, koko kyseinen erä on todettava vaatimusten vastaiseksi. Jos kaikki b alakohdan toisen alakohdan mukaisten määritysten tulokset vastaavat ilmoitetun öljyluokan ominaisuuksia, koko kyseinen erä on todettava vaatimusten mukaiseksi." 4) Lisätään liitteen I a jälkeen liite I b seuraavasti: "LIITE I b PÄÄTÖKSENTEKOJÄRJESTELMÄ SEN TODENTAMISEKSI, ONKO OLIIVIÖLJYNÄYTE ILMOITETUN LUOKAN MUKAINEN Sen määrittäminen, onko oliiviöljy tai oliivin puristemassaöljy ilmoitetun luokan mukainen, voidaan tehdä: a) joko tekemällä liitteessä I vahvistettujen ominaisuuksien noudattamisen todentamiseksi säädetyt määritykset missä tahansa järjestyksessä; b) tai tekemällä päätöksentekokaavioon sisältyvät määritykset siinä esitetyssä järjestyksessä kunnes päästään johonkin kyseisessä kaaviossa mainittuun päätökseen. Erikseen on tehtävä saastuttavia aineita ja halogenoituja liuottimia koskevat määritykset, joita tarvitaan Euroopan yhteisöjen vaatimusten noudattamisen todentamiseksi. Päätöksentekokaaviota sovelletaan kaikkiin oliiviöljyn ja oliivin puristemassaöljyn luokkiin. Se koostuu taulukoista 1-11, joita on käytettävä kyseessä olevan öljyn ilmoitetun luokan mukaan yleistaulukossa esitetyssä järjestyksessä. Taulukkoa 11 tulkitaan seuraavasti: - Yhtäläisyysmerkki (=) tarkoittaa reittiä, jota seurataan, jos edellisessä laatikossa esitetyt edellytykset täyttyvät (myöntävä vastaus). Kolme pistettä (...) tarkoittaa reittiä, jota seurataan, jos edellytykset eivät täyty. - Taulukoissa 1-11 olevien laatikoiden otsakkeet viittaavat tässä asetuksessa säädettyihin määrityksiin tämän liitteen lisäyksessä 1 olevan vastaavuustaulukon mukaisesti. - Taulukoiden 1-11 kielteistä päätöstä kuvastavissa ympyröissä esiintyvät kirjaimet vastaavat tämän liitteen lisäyksessä 2 mainittuja suuntaa-antavia tietoja. Ne eivät sellaisenaan edellytä määritysten jatkamista eivätkä tarkoita, että esitetyt oletukset pitäisivät paikkansa. Yleistaulukko >PIC FILE= "L_2003295FI.006401.TIF"> Taulukko 1 >PIC FILE= "L_2003295FI.006501.TIF"> Taulukko 2 >PIC FILE= "L_2003295FI.006601.TIF"> Taulukko 3 >PIC FILE= "L_2003295FI.006701.TIF"> Taulukko 4 >PIC FILE= "L_2003295FI.006801.TIF"> Taulukko 5 >PIC FILE= "L_2003295FI.006901.TIF"> Taulukko 6 >PIC FILE= "L_2003295FI.007001.TIF"> Taulukko 7 >PIC FILE= "L_2003295FI.007101.TIF"> Taulukko 8 >PIC FILE= "L_2003295FI.007201.TIF"> Taulukko 9 >PIC FILE= "L_2003295FI.007301.TIF"> Taulukko 10 >PIC FILE= "L_2003295FI.007401.TIF"> Taulukko 11 >PIC FILE= "L_2003295FI.007501.TIF"> Lisäys 1 Tämän asetuksen liitteiden ja päätöksentekokaaviossa tarkoitettujen määritysten väliset vastaavuudet >TAULUKON PAIKKA> Lisäys 2 Taulukko 1 a) Ks. neitsytöljy tai lamppuöljy (Laatukriteeri - taulukko 2, tai laatu- ja puhtauskriteeri - taulukko 4) b) Ks. lamppuöljy (Laatu- ja puhtauskriteeri - taulukko 4) Taulukko 2 a) Ks. lamppuöljy (Laatu- ja puhtauskriteeri - taulukko 4) b) Ks. ekstraneitsytoliiviöljy (Laatukriteeri - taulukko 1) Taulukko 3 a) Jalostetun öljyn (oliivi- tai muun öljyn) esiintyminen b) Oliivin puristemassaöljyn esiintyminen Taulukko 4 a) Ks. ekstraneitsytoliiviöljy ja neitsytoliiviöljy (Laatukriteerit - taulukko 1 ja 2) b) Jalostetun öljyn (oliivi- tai muun öljyn) esiintyminen c) Oliivin puristemassaöljyn esiintyminen d) Esteröityjen öljyjen esiintyminen Taulukko 7 a) Oliivin puristemassaöljyn esiintyminen b) Esteröityjen öljyjen esiintyminen Taulukko 8 a) Jalostetun öljyn (oliivi- tai muun öljyn) esiintyminen b) Ks. lamppuöljy (Laatu- ja puhtauskriteeri - taulukko 4) c) Esteröityjen öljyjen esiintyminen Taulukko 11 a) Esteröityjen öljyjen esiintyminen" 5) Poistetaan liite VIII. 6) Poistetaan liite XIII.